दुनियाभर में ब्लैकबेरी के इस्तेमाल में दिक्कतें  
भारत, यूरोप, मध्य पूर्व और अफ्रीका के लाखों ग्राहक इंटरनेट और मैसेजिंग सेवाओं का इस्तेमाल नहीं कर पा रहे हैं।
दुनियाभर में ब्लैकबेरी इस्तेमाल करने वालों को दिक्कतों का सामना करना पड़ रहा है। भारत, यूरोप, मध्य पूर्व और अफ्रीका के लाखों ग्राहक इंटरनेट और मैसेजिंग सेवाओं का इस्तेमाल नहीं कर पा रहे हैं। ब्लैकबेरी हैंडसेट्स बनाने वाली कनाडाई कंपनी रिसर्च इन मोशन ने इस पर खेद जताते हुए कहा है कि इस गड़बड़ी को ठीक करने की कोशिश की जा रही है और जल्द ही ये सेवाएं बहाल हो जाएंगी।   ये गड़बड़ी सोमवार को ही शुरू हुई थी लेकिन मंगलवार को कंपनी ने दावा किया था कि इसे ठीक कर लिया गया है लेकिन कुछ ही घंटे बाद पता चला कि दिक्कत अभी बनी हुई है।